Procesiunea de Rusalii Catolice de la Șumuleu Ciuc este pe care să înceapă, iar mii de pelerini din toate colțurile au ajuns în județul Harghita. Aceștia au parcurs sute de kilometri pe jos, cu trenul sau căruța pentru a se ruga la Sfânta Fecioară Maria de la Mănăstirea Franciscană.
Pelerinii s-au adunat la Șumuleu Ciuc pentru a participa la cea mai mare procesiune din Sud-Estul Europei, de Rusaliile Catolice. Credința le-a oferit ambiție pentru a parcurge sute de kilometri prin diferite mijloace, conform observatornews.
Este și cazul unui pelerin strain care a mers peste 1.000 de kilometri pe jos pentru a ajunge la Șumuleu Ciuc.
„Am pornit din Ungaria, din comuna Rackeve pe 7 Aprilie. Mergem la Șumuleu Ciuc, la festivitatea de Rusalii. Am făcut 40 de zile pe drum şi am parcurs peste o mie de kilometri”, a spus pelerinul.
Și alți pelerini din România merg la Șumuleu tot pe jos.
„Am plecat din oraşul Gheorgheni şi vrem să ajunge la Șumuleu. Este o tradiţie şi venim de mai mult timp pe acest drum. Drumul este lung. În acestea cinci zile, facem 150 de kilometri pe câmpie, pe pădure. Este ceva foarte frumos”, a declarat un alt pelerin.
Procesiunea de Rusalii va avea loc, sâmbătă, la Mănăstirea Franciscană din Șumuleu Ciuc. În 2019, slujba a fost ținută chiar de către Papa Francisc, iar aproximativ 90 de mii de oameni au sosit la pelerinaj.
Slujba este pentru Fecioara Maria care a ajutat credincioșii de la Șumuleu, în 1567, când principele Transilvaniei a încercat să le impună religia unitariană. Astfel, an de an, sosesc mii de credincioși care se închină la Sfânta Fecioară, iar mai mulți preoți oficiază slujba.